_ 74 - 



arc avec doubleau séparant lesdictes deux votes, comme en tel cas 

 est requis. Et se feront les branches, ogives et formeretz desdictes 

 votes comm'il est marqué sur le pourtraict pour ce faict par ledict 

 maistre Jaques, et au chois de mondict seigneur des deux qui sont 

 faictz en la platte forme demeurée ès mains de mondict seigneur, 

 Lesquelles ogives, formeretz et clefz desdites vottes seront taillez 

 de pierres blanches, comme sont ceulx de ladicte chappelle de mon- 

 dict seigneur et de aussi bonne molure, ensemble du pendenty par 

 dessus lesdictes branches. 



» Plus fera ung arvot reveistu de molure antique, que sera de 

 haulteur et largeur comme la place le pourra compourter, pour 

 avoir regard sur le grand aulter de ladicte église dois ladicte chap- 

 pelle; et aura son biais comme la place le requerra pour avoir la 

 veue sur ledict grand aulter. 



» Plus fera une porte soubz le Jubé de ladicte église, pour entrer 

 en ladicte chappelle dois ladicte église, que sera reveistue de mo- 

 lures antiques. Et sera ladicte porte de sept piedz et demy de 

 haulteur, et de largeur de trois piedz et demy, ou plus si la place 

 le peult comporter. 



» Plus fera un charnier à six piedz près du bout de l'entrée de 

 ladicte chappelle, voté d'une vote à ung brey, de bons pendans, 

 que sera de largeur entre la muraille de ladicte église et celle du 

 corps de maison devers le cloistre dudict couvent, et de vingtz 

 piedz de longueur, ensemble d'une descente pour descendre oudict 

 charnier; et sera ledict brey votté dois ladicte entrée jusques au 

 bout de ladicte chappelle. 



» Davantaige fera l'aulter de ladicte chappelle de sept piedz de 

 longueur et quatre piedz et demy de largeur, revestu de pierres de 

 taille. 



» Item sera tenu ledict maistre Jaques, comm'il a promis et pro- 

 mect par cestes, tailler et poser douze entrepiedz de pierres blan- 

 ches en ladicte chappelle, en lieux convenables, pour sur iceulx 

 poser douze ymages grandes comme le naturel, lesquelx entrepiedz 

 seront enrichiz de feuillages antiques, et en chascung d'iceulx faire 

 ung escusson pour y mettre telles armoiries qu'il plaira à mondict 

 seigneur. 



» Oultre ce fera une fenestre à trois jours pour illuminer ladicte 

 chappelle devers orient, que sera revestue de moulure antique, avec 

 le formement et remplaige de ladicte fenestre comme celle qu'est 

 en ladicte chappelle de mondict seigneur : laquelle fenestre sera 

 de aulteur et largeur que la place le pourra compourter. 



